EkBass/fiwiki-20250220-pages-articles huggingface dataset:
Lauri Lehtimaja

Lauri Juhani Lehtimaja (s. 17. marraskuuta 1945 Salo) on suomalainen juristi.Kuka kukin on 2007, s. 506. Otava 2006. Hän oli eduskunnan oikeusasiamies vuosina 1995–2001 ja korkeimman oikeuden jäsen vuosina 1992–2009. Lehtimaja on koulutukseltaan oikeustieteen lisensiaatti (Helsingin yliopisto 1978); varatuomarin arvon hän sai vuonna 1972. Lehtimaja on tullut tunnetuksi ihmisoikeusjuristina vuosia ennen kuin ihmisoikeudet otettiin Suomessa vakavasti. Ihmisoikeudet ovat Suomessa konkretisoituneet monessa Lehtimajan ratkaisussa eduskunnan oikeusasiamiehen kansliassa. Hän työskenteli siellä esittelijäneuvoksena Suomen liittyessä Euroopan ihmisoikeussopimukseen ja sittemmin oikeusasiamiehenä 1995–2001. Oikeusasiamiehenä Lehtimaja kiinnitti huomiota siihen, ettei Suomessa syyttömänä syytetyllä ollut oikeutta saada korvausta puolustautumiskuluistaan. Pitkälti hänen ansiostaan korvausoikeus tuli lakiin vuonna 1998. Toimiessaan korkeimman oikeuden jäsenenä Lehtimaja profiloitui usein eriäviä mielipiteitä jättäessään.Sutela, Mika – Keinänen, Anssi – Tolvanen, Matti: Korkeimman oikeuden äänestyspäätökset 2010-luvulla: empiirinen analyysi oikeusneuvosten eriävien mielipiteiden esittämisestä. Lakimies 2013/3. s. 379. Lehtimaja oli ehdolla korkeimman oikeuden presidentiksi vuonna 2001, mutta tehtävään valittiin Leif Sevón. Lauri Lehtimajan isä oli varatuomari Leo Lehtimaja. Hän avioitui vuonna 1969 psykiatri Maija Kujanpään kanssa, ja heille syntyi kolme lasta: poika Antti Lehtimaja (s. 1970) on asianajaja, tytär Inkeri Lehtimaja (s. 1972) on kielitieteilijä, ja tytär Liisa ”Lissu” Lehtimaja (s. 1976) on kuvataiteilija ja laulaja. Lehtimajan toinen puoliso vuodesta 1990 on ollut terveydenhoitaja Irma Koskenmäki. ==Muu virkaura== *Kouvolan apulaisnimismies 1971 *Kymen läänin apulaispoliisitarkastaja 1972 *Enontekiön yleinen oikeusavustaja 1974-1975 *Esittelijänä Itä-Suomen hovioikeudessa 1972 alkaen *Kuopion raastuvanoikeuden oikeusneuvosmies 1978 *Suomen Akatemian tutkimusassistentti 1979 *Oikeusministeriön lainsäädäntöneuvos 1980-1987, tehtävänä rikosoikeudellisten säädösten valmistelu *Helsingin hovioikeuden hovioikeudenneuvos 1987 *Ulkoasiainministeriön lainsäädäntöneuvos 1990-1991 toimien tuossa tehtävässä Suomen hallituksen edustajana Euroopan ihmisoikeustuomioistuimessa *Eduskunnan oikeusasiamiehen kanslian esittelijäneuvos 1988-1992 *Korkeimman oikeuden jäsen ja oikeusneuvos 1. elokuuta 1992 - 31\. heinäkuuta 2009 *Eduskunnan oikeusasiamies 1. lokakuuta 1995 - 31\. joulukuuta 2001 *Kansainvälisten ihmisoikeusasiain neuvottelukunnan asiantuntija 1991-1992\. Asianajajatutkintolautakunnan jäsen 1993-1995 *Euroopan kriminaalipolitiikan instituutin (HEUNI) neuvottelukunnan jäsen 1993-1995 Hän on toiminut myös rikosoikeuteen ja ihmisoikeuksiin liittyvissä asiantuntijatehtävissä kansainvälisissä järjestöissä. Lehtimaja on toiminut jääkärijoukkueen johtajana ja toimistoupseerina YK:n UNFICYP- valvontajoukossa Kyproksella 1967-1968\. ==Lähteet== Luokka:Eduskunnan oikeusasiamiehet Luokka:Korkeimman oikeuden jäsenet Luokka:Vuonna 1945 syntyneet Luokka:Elävät henkilöt
Korkeasti yhdistetty luku

Korkeasti yhdistetty luku on positiivinen kokonaisluku, jolla on enemmän tekijöitä kuin millään sitä pienemmällä positiivisella kokonaisluvulla. Ensimmäisiä korkeasti yhdistettyjä lukuja ovat 1, 2, 4, 6, 12, 24, 36, 48, 60, 120, 180, 240, 360, 720, 840, 1260, 1680, 2520, 5040, 7560 ja 10080. Kaikki lukua 6 suuremmat korkeasti yhdistetyt luvut ovat myös runsaita lukuja. Kaikki korkeasti yhdistetyt luvut ovat myös Harshad-lukuja kymmenjärjestelmässä. Korkeasti yhdistettyjä lukuja on ääretön määrä, mikä on helppo todistaa seuraavasti: Oletetaan, että on olemassa jokin n, joka on suurin korkeasti yhdistetty luku. Tarkastellaan lukua 2n. Luku 2n on itsensä jakaja ja sen jakajia ovat myös kaikki luvun n jakajat, joten sillä on ainakin yksi jakaja enemmän. Niinpä ei voi olla olemassa suurinta korkeasti yhdistettyä lukua n. Korkeasti yhdistettyjen lukujen määrälle on olemassa seuraava epäyhtälö: Olkoon Q(x) niiden korkeasti yhdistettyjen lukujen määrä, jotka ovat pienempiä tai yhtä suuria kuin x. Silloin on olemassa vakiot a ja b, molemmat suurempia kuin 1, siten että (\ln x)^a \le Q(x) \le (\ln x)^b. Ensimmäisen osan epäyhtälöstä todisti Paul Erdős vuonna 1944 ja toisen osan J.-L. Nicolas vuonna 1988. Seuraavat yhtälöt pätevät myös: :1.13862 < \liminf \frac{\log Q(x)}{\log\log x} \le 1.44 \ ja :\limsup \frac{\log Q(x)}{\log\log x} \le 1.71 \ . == Katso myös == * Yhdistetty luku * Erittäin korkeasti yhdistetty luku == Lähteet == Luokka:Lukuteoria
Nan Elmoth

Nan Elmoth on kuvitteellinen paikka J. R. R. Tolkienin tarumaailmassa. Nan Elmoth on valoisa metsä, joka sijaitsee Beleriandin maassa Keski-Maan länsiosassa, Celon-joen itäpuolella. Beleriand jäi meren alle valarin ja Melkorin välisessä suuressa taistelussa. Ëlwe eli Thingol joutui Melianin lumouksen valtaan ja eksyi Nan Elmothin metsässä. Myöhemmin metsä oli Eölin kotina. Luokka:Keski-Maan paikat
Primal Fear

Primal Fear on saksalainen power metal/heavy metal -yhtye, joka perustettiin vuonna 1997. Yhtye on julkaissut kaksitoista studiolevyä. == Historia == Gamma Rayn entinen laulaja Ralf Scheepers (laulu), Mat Sinner (basso, taustalaulu), Stefan Leibing ja Tom Naumann (kitarat) perustivat Primal Fearin vuonna 1997. Scheepers perusti yhtyeen, kun ei päässyt Rob Halfordin tilalle Judas Priestiin. Yhtye on tehnyt vuoteen 2018 mennessä 12 studioalbumia. Tyyliltään sitä verrataan usein Judas Priestiin. == Diskografia == === Studioalbumit === * * * * * * * * * * * * * * === Livealbumit === * * === Kokoelmat === * * ==Kokoonpano== === Nykyiset jäsenet === *Ralf Scheepers – laulu *Stefan Leibing – kitara *Henny Wolter – kitara *Mat Sinner – basso, laulu *Michael Ehré – rummut === Entiset jäsenet === *Tom Naumann – kitara *Klaus Sperling – rummut *Randy Black – rummut *Francesco Jovino – rummut ===Aikajana=== == Lähteet == ==Aiheesta muualla== *Kotisivu Luokka:Saksalaiset power metal -yhtyeet Luokka:1990-luvun yhtyeet ja sooloartistit
Birmingham (täsmennyssivu)

Birmingham on: ;Kaupunkeja: * Birmingham, kaupunki Englannissa * Birmingham, kaupunki Alabamassa * Birmingham, kaupunki Iowassa * Birmingham, kaupunki Michiganissa * Birmingham, kylä Missourissa * Birmingham, kunta Pennsylvaniassa * Birmingham Township, kunta Pennsylvaniassa ;Henkilöitä: * Gil Birmingham (s. 1966), yhdysvaltalainen näyttelijä ;Aluksia: *HMS Birmingham (1913) Town-luokan kevyt risteilijä *HMS Birmingham (19) Town- luokan kevyt risteilijä *HMS Birmingham (D86) Tyypin 42 -hävittäjä * USS Birmingham (SSN-695), Yhdysvaltain ydinsukellusvene
Esa Holopainen (muusikko)

Esa Seppo Antero Holopainen (s. 1. lokakuuta 1972 Helsinki) on Amorphis- yhtyeen kitaristi, säveltäjä ja perustajajäsen. Hän on soittanut myös Chaosbreed-yhtyeessä, sekä vieraillut mm. Mannhain Hellroad Caravan -albumilla. Holopainen soittaa 2007 ilmestyneellä Guitar Heroes levyllä kappaleen "Sauna Blast". Holopainen soittaa ESP Eclipse -merkkisillä kitaroilla ja Koch-merkkisillä vahvistimilla. Holopainen julkaisi ensimmäisen soololevynsä, Silver Lake by Esa Holopainen 28. toukokuuta 2021. Levyllä kuullaan vierailevina laulajina mm. Vesa-Matti Loiria ja Anneke van Giersbergeniä sekä myös bändikaveri Tomi Joutsenta. ==Lähteet== == Aiheesta muualla == Luokka:Amorphisin jäsenet Luokka:Suomalaiset metallimusiikin kitaristit Luokka:Suomalaiset metallimusiikin säveltäjät Luokka:Vuonna 1972 syntyneet Luokka:Elävät henkilöt
Lasihelmipeli

Lasihelmipeli (Das Glasperlenspiel) on Hermann Hessen vuonna 1943 julkaistu pääteos, joka lienee edesauttanut merkittävästi Hessen vuonna 1946 saamaa Nobel-palkintoa.Lasihelmipeli, Kirjasampo, viitattu 31.12.2022 Se on Hessen viimeinen romaani ja hänen tunnetuin teoksensa Arosuden ja Siddharthan ohella. Kirjan tapahtumat sijoittuvat ajallisesti määrittelemättömään tulevaisuuteen; tapahtumapaikkana on älykköjen asuttama Kastalian maakunta, jossa keskitytään tieteisiin, taiteisiin ja niin kutsuttuun "lasihelmipeliin", joka on eräänlainen tieteiden ja taiteiden synteesi. Pelin tarkkoja sääntöjä ei kuvailla lukijalle. Kirjan päähenkilönä on lasihelmipelin mestari Josef Knecht, jonka elämäntarinan ympärille kirja rakentuu. == Lähteet == ==Aiheesta muualla== Luokka:Hermann Hessen teokset Luokka:Vuoden 1943 kirjat
Tito Schipa

Tito Schipa (27. joulukuuta 1888 – 16. joulukuuta 1965) oli italialainen oopperalaulaja. Häntä pidetään yhtenä oopperan historian parhaista lyyrisistä tenoreista (). Hänen äänensä oli sekä tunteikas että luonnollinen ja hän osasi käyttää sitä älykkäästi ja hyvällä maulla. == Aiheesta muualla == *TitoSchipa.it, Schipan perheen ylläpitämä verkkosivusto *Biografia Luokka:Italialaiset tenorit Luokka:Vuonna 1888 syntyneet Luokka:Vuonna 1965 kuolleet
Memorial address

Memorial address on Ayumi Hamasakin ensimmäinen EP, joka julkaistiin 17. joulukuuta 2003. Se nousi Oricon-albumilistan ensimmäiselle sijalle, ja sai kaikkiaan 46 listasijoitusviikkoa. EP:tä on myyty yli miljoona kappaletta. EP:ltä on julkaistu singlet ”&”, ”forgiveness” ja ”No way to say”. ”&” on oikeastaan kolmen singlen kokoelma, sillä se sisältää kolme levyn kappaletta, remix-versiot niistä sekä kappaleen ”theme of a-nation’03”, joka oli vuoden 2003 a-nation-tapahtuman tunnussävel. Memorial address oli ensimmäinen Hamasakin julkaisu, josta on julkaistu kaksi versiota. Molemmissa versioissa on sama musiikki-CD, mutta toisessa versiossa on sen lisäksi myös DVD, joka sisältää musiikkivideoita albumin kappaleista sekä näytteitä noin kahta kuukautta myöhemmin julkaistusta A museum ～30th single collection live～ -DVD:ltä. Memorial addressin jälkeen jokainen Hamasakin single ja albumi on julkaistu vähintään kahtena versiona. == Kappaleet == Kaikki kappaleet sanoittanut Ayumi Hamasaki. === CD === # # # # # # # # (bonusraita) === DVD === # ANGEL’S SONG # Greatful days # Because of You # ourselves # HANABI ～episode II～ # No way to say ”Original Mix” # forgiveness # Special Digest from A museum ～30th collection live～ == Tekijätiedot == Kappaleet 1 ja 8 on säveltänyt Tetsuya Yukumi. Kappaleet 2, 3, 4 ja 6 on säveltänyt BOUNCEBACK. Kappaleet 5 ja 7 ovat säveltäneet CREA ja D・A・I. Kappaleet 1, 2, 3 ja 6 on sovittanut HΛL. Kappaleet 4 ja 7 on sovittanut CMJK. Kappaleet 5 ja 8 on sovittanut tasuku. == Lähteet == Luokka:Ayumi Hamasakin albumit Luokka:Vuoden 2003 EP:t
Fuji (1896)

Fuji () oli keisarillisen Japanin laivaston Fuji-luokan pre-dreadnought- taistelulaiva, joka nimettiin Fuji-vuoren mukaan. Viiden muun taistelulaivan (Shikishima, Yashima, Hatsuse, Asahi ja Mikasa) kanssa se muodosti Japanin päätaistelulinjan Venäjän–Japanin sodassa vuosina 1904–1905. == Valmistus == Fuji ja Yashima olivat ensimmäiset sotalaivat, jotka rakennettiin Japanin keisarilliselle laivastolle. Japanilaiset eivät vielä kyenneet itse rakentamaan moderneja terässotalaivoja. G. C. Macrowin suunnittelema alus tilattiin 1894 vuoden 1893 laivasto-ohjelmassa Thames Iron Worksiltä, Britanniasta, missä köli laskettiin vielä samana vuonna 1. elokuuta. Se laskettiin vesille 31. maaliskuuta 1896 ja valmistui 17. elokuuta 1897.Gardiner 2002, s. 221. == Palvelus == Alus toimitettiin 1897 Japanin keisarilliselle laivastolle ja oli laivastossa Venäjän–Japanin sodassa vuosina 1904–1905. Alukseen osui 9. helmikuuta 1904 kahdesti Port Arthurin pommituksissa. Se osallistui 22. maaliskuuta uudestaan Port Arthurin pommittamiseen. Alus otti 10. elokuuta osaa Yalu-joen taisteluun ja 27. toukokuuta 1905 Tsushiman salmen taisteluun. Taistelussa Fuji sai 11 osumaa, mutta se osui itse Venäjän keisarikunnan laivaston taistelulaiva Borodinoon, joka räjähti osumasta. Borodinon 830 hengen miehistö yhtä lukuun ottamatta sai surmansa räjähdyksessä. Venäjän–Japanin sodan jälkeen Fujilta poistettiin isommat tykit ja siihen asennettiin uudet Miyabara-kattilat. Vuonna 1910 sen brittiläiset tykit korvattiin neljällä japanilaisvalmisteisella 12 tuuman 40 pituuskaliiperin Type 41 -tykillä. Samalla aluksen luokitus laskettiin ensimmäisen luokan rannikkopuolustuslaivaksi ja sitä käytettiin merimiesten ja tykkimiesten koulutusaluksena. Alus oli aivan liian vanhanaikainen osallistuakseen ensimmäiseen maailmansotaan ja palvelikin koko sodan ajan Kuressa harjoitusaluksena.Gardiner 1985, s. 224. Vuonna 1922 aluksesta poistettiin potkurit ja aseistus, kun se muutettiin asuntolalaivaksi. Puiset rakenteet purettiin ja pääkannelle rakennettiin iso harjoitustasanne. Se pysyi Yokosukassa kasarmina ja koulutuskeskuksena yli kaksi vuosikymmentä. Vuodesta 1944 alusta käytettiin myös kehitys- ja tarkkailuasemana uusien, tehokkaampien naamiointikuvioiden testauksessa metrin pituisille lentotukialusten malleille. Fuji sai lukuisia osumia yhdysvaltalaisten ilmahyökkäyksissä, mutta pysyi pinnalla. Alus romutettiin 1948 Yokosukassa. == Lähteet == * * === Viitteet === Luokka:Fuji-luokan taistelulaivat Luokka:Japanilaiset ensimmäisen maailmansodan taistelulaivat Luokka:Thames Ironworks and Shipbuilding Company Luokka:Japanilaiset Venäjän–Japanin sodan taistelulaivat
Aventinus

Aventinus () on yksi Rooman seitsemästä kukkulasta.Polkunen 2007, s. 28 Se sijaitsee Tiber-joen rannassa Circus Maximuksen eteläpuolella. Kukkula voidaan jakaa kahteen osaan: varsinaiseen Aventinukseen Tiberin rannassa sekä pikku- Aventinukseen (ital. Piccolo Aventino). Rooman tasavallan (509 - n. 27 eaa.) aikana kukkula oli erityisesti plebeijien asuinaluetta vastakohtana patriisien asuttamalle Palatium-kukkulalle. Tästä syystä se oli myös tribuuni Gaius Gracchuksen viimeinen puolustusasema 121 eaa. Keisariajalla (n. 27 eaa. eteenpäin) alueen arvostus nousi ja siellä asui paljon myös senaattorisäätyisiä henkilöitä, muiden muassa Trajanus ja Hadrianus ennen keisariksi julistamistaan. Kukkulalla oli myös useita kylpylöitä ja paljon myös kaupallista toimintaa, sillä se oli lähellä Tiberin rannassa toiminutta satamaa. Myös monet vierasperäiset kultit löysivät täältä paikkansa: varhaisella ajalla kukkulalle pystytettiin pyhäköt muiden muassa vejiläiselle Juno Reginalle ja volsiniilaiselle Vertumnukselle, keisariajalla puolestaan muiden muassa Juppiter Dolichenukselle, Isikselle ja Mithralle. Alarikin hyökkäyksessä vuonna 410 jaa. kukkulan asutus tuhoutui täysin. Nykyään kukkula on asuinaluetta, jonka nähtävyyksiä ovat alueen kirkot, kuten myöhäisantiikkista alkuperää oleva Santa Sabina ja pikku-Aventinuksella sijaitseva Santa Balbina sekä Maltan ritarikunnan päämajan portin avaimenreiästä avautuva näkymä Pietarinkirkon kupolille. == Lähteet == * === Viitteet === *
Birminghamin kansainvälinen lentoasema (Englanti)

Birmighamin kansainvälinen lentoasema sijaitsee 10,2 kilometriä Birminghamista kaakkoon päin Solihullin kaupungissa, Länsi-Midlandsissa, Englannissa. Birminghamin kansainvälinen lentoasema on Yhdistyneen kuningaskunnan viidenneksi vilkkain lentoasema. Nykyään Birminghamista lennetään monia Britannian sisäisiä lentoja ja lisäksi Eurooppaan, Intiaan, Lähi-itään ja Pohjois-Amerikkaan. ==Lähteet== == Aiheesta muualla == *Birminghamin kansainvälinen lentoasema Lentoasema Luokka:Englannin lentoasemat Luokka:Länsi-Midlandsin metropolikreivikunnan rakennukset ja rakennelmat
Populaatiogenetiikka

Populaatiogenetiikka tai väestögenetiikka on perinnöllisyystieteen haara, joka tutkii alleeli- ja genotyyppifrekvenssien vaihtelua populaatioissa sekä tätä vaihtelua sääteleviä evoluutiotekijöitä: luonnonvalintaa, geneettistä ajautumista, mutaatioita ja geenivaihtoa. Populaatiogenetiikka pyrkii selvittämään myös adaptaation ja lajiutumisen mekanismeja. Populaatiogenetiikkaa sovelletaan esimerkiksi evoluutiotutkimuksessa, populaatioekologisessa tutkimuksessa, jalostuksessa, väestöjen ja populaatioiden historian tutkimuksessa, tautiperimän kartoituksessa ja rikostutkimuksessa. Alan keskeisiä tutkimusmenetelmiä ovat matemaattinen mallintaminen, kokeellinen tutkimus ja luonnonpopulaatioiden tutkimus. Nykyaikainen synteettinen evoluutioteoria (moderni synteesi) syntyi, kun populaatiogenetiikka sovitettiin yhteen klassisen Charles Darwinin aloittaman evoluutioteorian kanssa 1930- ja 1940-lukujen aikana. == Lähteet == == Aiheesta muualla == *
Lepenski Vir

thumb|right|Lepinski Virin majojen pohjia. Lepenski Vir on esihistoriallinen löytöpaikka Serbiassa Tonavan varrella lähellä Rautaportin kansallispuistoa. Siellä sijaitsi kivikautinen kylä jääkauden päättymisen jälkeen mesoliittisella kivikaudella. Ensimmäiset merkit asutuksesta ovat 9000 vuoden takaa ja kylä kukoisti 6300 - 5800 vuotta sitten. Kylästä on löydetty runsaasti pieniä kiviveistoksia. == Lähteet == ==Aiheesta muualla== *Page about Lepenski Vir in Serbian * *bebilderte Beschreibung von Lepenski Vir bei www.beo-books.de *Einführung zu Lepenski Vir mit Würdigung von Dragoslav Srejović Luokka:Kivikausi Luokka:Serbian historia
Raumo (Tornio)

Raumo on yksi Tornion vanhimmista kylistä. Raumo jakautui Ala- ja Yliraumoon jo 1600-luvun alussa. Raumon kylällä virtaa Raumonjoki. Kylä sijaitsee noin kuusi kilometriä Tornion keskustasta. ==Lähteet== ==Kirjallisuutta== *Vuento, Pertti (toim.): Raumon wirtojen warsilla : historiaa ja perimätietoa. Raumon kylätoimikunta, 1986. ISBN 951-99720-1-3. ==Aiheesta muualla== Luokka:Alatornion kylät
Pudas (Tornio)

Pudas on Tornionjoen rannalla sijaitseva Tornion kaupungin lähiö. Alueella sijaitsee myös Hannulan ala-aste, Putaan yläaste ja Putaan liikuntakeskus (Tornion uimahalli, Hannulanmäen jäähalli ja urheiluhalli). == Lähteet == == Aiheesta muualla == Luokka:Tornion kaupunginosat Luokka:Lapin maakunnan entiset taajamat Luokka:Alatornion kylät
Pirkkiö

Pirkkiö on kylä Tornion kaupungissa, Tornionjoen suun Suomen puolella. Pirkkiö ulottuu Parasniemen pappilasta, Kristinebergin kautta aina Röyttään saakka. Siihen kuuluu myös saaria, kuten Kuusiluoto, Sassi ja Oxö. Pirkkalaisten sanotaan olleen Pirkkiön ensimmäisiä asukkaita. Pirkkiössä sijaitsee muun muassa 1797 valmistunut Alatornion kivikirkko. Pirkkiö on nykyään Tornion nopeimmin kehittyvää asuntoaluetta. Tornionjoen sivuhaaran, Kirkkoputaan rannalla sijaitseva niin sanottu "Uusi Pirkkiö" on yksi Tornion, Lapin ja koko pohjoisen Suomen hintavimmista asuinalueista. Talot Pirkkiössä ovat usein kaksikerroksisia omakotitaloja. Pirkkiön Puuluodossa sijaitsee Alatornion Pirkkojen hiihtokeskus. == Kirjallisuutta == * Luokka:Alatornion kylät Luokka:Lapin maakunnan entiset taajamat
Senegalin lippu

Senegalin lippu on Senegalin tunnus vaakunan, moton ja kansallislaulun ohella. Malliltaan se on trikolori, jonka värit ovat vasemmalta oikealle vihreä, keltainen ja punainen. Senegalin lippu otettiin käyttöön kun Senegal irtautui Malista. Tähti symboloi lippujen eroja. Senegalin lipussa värit edustavat kolmea puoluetta, jotka yhdistyivät muodostaen Union Progressiste Sénégalaisen eli Senegalin Edistyksellinen Unionin, jota johti presidentti Léopold Sédar Senghor. Tähti edustaa valistusta ja tietoa. ==Lähteet== Luokka:Valtioiden liput lippu
Carl-Olaf Homén

Carl-Olaf Lars Alexander Homén (s. 24. maaliskuuta 1936 Helsinki) on suomalainen urheiluvaikuttaja, varatuomari ja entinen ministeri. Homén valmistui oikeustieteen kandidaatiksi vuonna 1959, opiskeli vuosina 1959–1960 Delawaren yliopistossa Yhdysvalloissa ja sai varatuomarin arvon vuonna 1962. Hän toimi vuosina 1960–1963 Suomen Työnantajain Keskusliiton sihteerinä ja vuosina 1963–1964 apulaisosastopäällikkönä, vuosina 1964–1966 Puunjalostusteollisuuden Työnantajaliiton lainopillisena asiamiehenä, vuosina 1966–1970 Oy Wilh. Schauman Ab:n hallinnollisena lakimiehenä ja vuosina 1970–1974 hallintojohtajana.Kuka kukin on 1978, s. 240. Helsinki: Otava, 1978. Carl-Olaf Homén toimi puolustusministerinä Sorsan I hallituksessa 1. elokuuta 1974 – 13. kesäkuuta 1975. Homénin puolue oli ruotsalainen kansanpuolue. Homén toimi Teollisuusvakuutuksen varatoimitusjohtajana vuosina 1974–1975 ja toimitusjohtajana vuodesta 1975 vuoteen 1996, jolloin hän jäi eläkkeelle. Homén istui myös mm. Nokian, Partekin, Silja Linen sekä Cultorin hallituksissa. Hänelle myönnettiin ministerin arvonimi vuonna 2012. Carl-Olaf Homén loi Stafettkarnevalen-viestijuoksutapahtuman vuonna 1961. Hän oli myös mukana luomassa Suomen Liikunta ja Urheilu -kattojärjestöä vuonna 1993. Homénille myönnettiin Suomen liikuntakulttuurin ja urheilun suuri ansioristi vuonna 1994. Vuonna 1999 hänet vihittiin kasvatustieteen kunniatohtoriksi Åbo Akademissa. Sotilasarvoltaan Homén on reservin luutnantti.Kuka kukin on 2007. Helsinki: Otava, 2007. Homénille myönnettiin Elämänura-palkinto Suomen urheilugaalassa 2024. ==Julkaisuja== * Työmarkkinasanasto – Arbetsmarknadsterminologi, 1965. == Urheilun luottamustoimet == === Suomessa === * Svenska Finlands Skolidrottsförbund (Ruotsinkielinen koululiikuntajärjestö) : Puheenjohtaja 1960–64 * Finlands Svenska Idrott (CIF) : Puheenjohtaja 1966–70 * Suomen Olympiakomitea : Pääsihteeri 1969–73 : Varapuheenjohtaja 1981–84 : Puheenjohtaja 1984–88 * Suomen Urheiluliitto : Puheenjohtaja 1977–80 * Vuoden 1983 yleisurheilun MM-kisat : Järjestelytoimikunnan puheenjohtaja * Suomen Liikunta ja Urheilu : Hallituksen jäsen 1995–99 : Puheenjohtaja 2000–03. === Kansainvälisesti === * Euroopan yleisurheiluliitto (EAA) : Hallituksen jäsen 1979–87 : Puheenjohtaja 1987–99 : Kunniapuheenjohtaja 99– * Kansainvälinen yleisurheiluliitto (IAAF) : Hallituksen jäsen 1987–99 : Kunniajäsen 1999– == Kunniamerkit == * Suomen Valkoisen Ruusun komentajamerkki (6.12.1983) * Suomen Leijonan komentajamerkki (6.12.1978) * Suomen liikuntakulttuurin ja urheilun suuri ansioristi (1994) * Sotilasansiomitali (4.6.1986) ==Lähteet== * * https://www.ilkka.fi/polopoly_fs/1.1475585.1380885155!/menu/standard/file/My%C3%B6nnetyt%20arvonimet%20vuodesta%201993.pdf === Viitteet === ==Kirjallisuutta== * Hannu Pelttari: Reilua urheilua – Carl Olaf Homén, Otava 2016. ISBN 978-951-1-30379-4. Luokka:Suomen puolustusministerit Luokka:Suomalaiset yleisurheiluvaikuttajat Luokka:Suomen ruotsalaisen kansanpuolueen poliitikot Luokka:Suomalaiset juristit Luokka:Suomalaiset ministerin arvonimen saaneet Luokka:Vuonna 1936 syntyneet Luokka:Elävät henkilöt
Satelliittiradio

Satelliittiradio tarkoittaa digitaalista radiolähetystä, jossa radiosignaali lähetetään ensin tietoliikennesatelliittiin, joka jatkolähettää lähetyksen. Signaali vastaanotetaan Maan pinnalla tai ilma-aluksessa sijaitsevalla radiovastaanottimella. Satelliittiradiotekniikkaa hyödyntävää vastaanotinlaitteistoa kutsutaan satelliittiradiovastaanottimeksi tai satelliittiradioksi. Radiosignaaleja välitävät satelliitit ovat paljolti yksityisessä omistuksessa, ja palvelujen käytöstä voidaan periä maksua. On kuitenkin myös tietoliikennesatelliitteja (kuten egyptiläinen Nilesat), joiden radiolähetysten joukossa on myös maksuttomia satelliittikanavia. Lisäksi avointen julkisen palvelun tai FTA (Free-to-Air) satelliittilähetysten kautta voi löytää radiokanavia. Satelliittiradio toimii kaikkialla, mistä vain on suora näkyvyys taivaalle. Paikallisilla signaalinvahvistimilla lähetykset saadaan kuulumaan myös tunneleissa ja korkeiden talojen katveessa. Satelliittiradion etuina ovat laaja kuuluvuusalue ja verrattain nopea tiedonsiirto. Satelliittiradio on havaittu hyväksi vaihtoehdoiksi maissa, joiden pinta-ala on suuri ja asukastiheys pieni. Tiheään asutuissa maissa on kannattavampaa käyttää paikallisia radiolähetyksiä. Satelliittiradio käyttää 1,4 GHz:n taajuutta ja Eureka 147 DAB -teknologiaa lähetyksiinsä muualla paitsi Pohjois-Amerikassa, jossa on käytössä 2,3 GHz:n taajuus SDARS- teknologialla. Yhdysvalloissa kaksi satelliittiradion johtavaa palveluntarjoajaa (XM Satellite Radio ja Sirius Satellite Radio) fuusioituivat vuonna 2008 . Yhdysvalloissa on tarjolla monenlaisia radiovastaanottimia ja saatavilla on lukuisia radiokanavia. Vastaanottimia on pienistä mobiilimalleista kotistereolaitteisiin. Autoalalla on myös kiinnostuttu satelliittiradiovastaanottimista. Useat suurimmista autonvalmistajista ovat sopineet autoihin asennettavista järjestelmistä. Jokaisella radiovastaanottimella on oma yksilöivä tunnistetieto, jolla se tunnistetaan ja kytketään järjestelmään. ==Lähteet== * http://www.xmradio.com * http://www.ebu.ch/en/technical/trev/trev_278-evans.pdf * http://www.sirius.com * http://satelliteradio.digitalinsurrection.com/satelliteradio.php === Viitteet === Luokka:Radiotekniikka Luokka:Satelliitit Luokka:Radiovastaanotin
Suomen Liikunta ja Urheilu

Suomen Liikunta ja Urheilu ry (lyhenne SLU) oli vuosina 1993–2012 toiminut suomalaisten liikuntajärjestöjen katto- ja palvelujärjestö.Suomen Liikunta ja Urheilu ry SLU muodostui urheilun ja liikunnan järjestörakenteen uudistuksen seurauksena. Rakennemuutoksessa SVUL (Suomen Valtakunnan Urheiluliitto) lakkautettiin ja TUL (Työväen Urheiluliitto), Suomen Palloliitto ja CIF (Centralidrottsförbundet) menettivät keskusjärjestöaseman. SLU, Nuori Suomi ja Suomen Kuntoliikuntaliitto päättivät vuosikokouksissaan kesäkuussa 2012 uuden järjestön perustamisesta, toimintojen siirtämisestä uuteen järjestöön ja vanhojen järjestöjen yhdistystoiminnan lakkauttamisesta.Purkautumisilmoitus Suomen Liikunta ja Urheilu ry, ruotsiksi Finlands Idrott rf, Yhdistysnetti - Ilmoituksen vaihetiedot, Yhdistysrekisteri, Patentti- ja rekisterihallitus Toiminnot ja henkilökunta siirtyivät uuteen järjestöön, Valoon vuoden 2013 alussa ja sen lakattua edelleen Olympiakomiteaan 1.1.2017. == SLU-yhteisö == SLU:n yli 130 jäsenjärjestössä oli jäseninä yli 1,1 miljoonaa suomalaista. Yhdessä jäsenjärjestöjensä kanssa SLU muodosti SLU-yhteisön. SLU:ssa työskenteli hieman yli 50 ihmistä. SLU:n henkilöstön osaaminen liittyi liikunta- ja urheilupolitiikkaan, seurojen ja jäsenjärjestöjen tuntemukseen ja tarpeisiin sekä verkostotyöhön. SLU:n jäsenjärjestöinäSLU:n jäsenjärjestöt olivat muun muassa 76 lajiliittoa, 15 SLU-aluetta, neljä erityisryhmien liikuntajärjestöä sekä valtakunnallisia liikuntajärjestöjä (Työväen Urheiluliitto TUL, kahdeksan ruotsinkielistä järjestöä, neljä koululais- ja opiskelijajärjestöä, kaksi kuntoliikuntajärjestöä, Suomen Olympiakomitea, Suomen Paralympiakomitea ja Nuori Suomi) sekä 17 tukijäsenjärjestöä. == SLU:n puheenjohtajat == * Martin Saarikangas 1993–1997 * Kyösti Vesterinen 1998–1999 * Carl-Olaf Homén 2000–2003 * Timo Laitinen 2004–2012 ==SLU:n toiminnanjohtajat== * Peter Tallberg 1994–1999 * Jari Piirainen 1999–2001 * Jukka Pekkala 2001–2012 == Reilu Peli == Reilu Peli oli kaikkien SLU-yhteisön jäsenten yhteinen näkemys, jonka todelliseen tavoittelemiseen jäsenjärjestöt olivat sitoutuneet. Reilua Peliä päivitettiin syksyllä 2010, jolloin SLU ry hyväksyi syyskokouksessaan Reilun Pelin uudet ihanteet ja tavoitteet, jotka ovat seuraavat: # Lähtökohdat (mm. toisen ihmisen ja elämän kunnioitus) # Jokaisen tasavertainen mahdollisuus liikuntaan ja urheiluun # Vastuu kasvatuksesta # Terveyden, turvallisuuden ja hyvinvoinnin edistäminen # Luonnon kunnioittaminen ja kestävään kehitykseen pyrkiminen # Avoimuus, demokraattisuus ja oikeudenmukaisuus == Liikunnan ja Urheilun Maailma -verkkolehti == Suomen Liikunta ja Urheilu julkaisi Liikunnan ja Urheilun Maailma -nimistä verkkolehteä, jonka artikkelit käsittelivät liikuntakulttuuria ja -politiikkaa. LUM ilmestyi joka toinen viikko lukuun ottamatta kesäkautta. == Lähteet == == Aiheesta muualla == *Liikunnan ja Urheilun Maailma Liikunta ja Urheilu
SLU

SLU tarkoittaa seuraavia asioita: * Suomen Liikunta ja Urheilu, suomalaisten liikuntajärjestöjen kattojärjestö * Saint Louisin yliopisto () * Ruotsin maataloustieteellinen yliopisto (). * Suomen Lyseoiden Urheilijat, Suomen ensimmäinen koulu-urheilujärjestö (1899-1926)
Yashima

Yashima () oli keisarillisen Japanin laivaston Fuji-luokan pre-dreadnought- taistelulaiva. Alus oli sisaraluksensa Fujin kanssa ensimmäiset Japanille valmistetut nykyaikaiset sotalaivat. Yhdessä taistelulaivojen (Shikishima, Fuji, Hatsuse, Asahi ja Mikasa) kanssa alus muodosti Japanin päätaistelulinjan Venäjän–Japanin sodassa vuosina 1904–1905. == Valmistus == Japanilaiset itse olivat vielä kykenemättömiä rakentamaan moderneja terässotalaivoja, joten Yashima tilattiin vuonna 1894 Armstrong Whitworthiltä, Yhdistyneestä kuningaskunnasta osana vuoden 1894 laivasto-ohjelmaa. Tammikuussa telakka kutsuttiin esittelemään Phillip Wattsin tekemää suunnitelmaa sekä tekemään tarjouksen yhdestä tai kahdesta 14 900 tonnin taistelulaivasta. Elokuussa telakan suunnitelma vahvistettiin ja varsinainen tilaus allekirjoitettiin. Aluksen köli laskettiin 6. joulukuuta Elswickissä telakkanumerolla 625 ja alus laskettiin vesille 8. helmikuuta 1896. Alus valmistui 14. syyskuuta 1897.Brook 1999, s. 122–123. Ennen tietokonegrafiikan aikoja telakat valmistivat äärimmäien tarkkoja pienoismalleja suunnitelmistaan. Aluksen pienoismalli on yhä olemassa ja se on esillä Royal Hospital Schoolissa, Holbrookissa, Suffolkissa Englannissa. Plakaatissa lukee ”Japanese Armourclad ’Yashima’ 19 3/4 knots speed, built by Sir W.G. Armstrong Whitworth & Co Ld. Elswick Shipyard 1897 Newcastle on Tyne. Designed by Sir Philip Watts, KCB, FRS etc.” == Palvelus == Yashima toimitettiin vuonna 1897 ja se liitettiin 1. divisioonan 1. laivueeseen amiraali Nashiba Tokiokin alaisuuteen Venäjän–Japanin sodan alettua. 14. toukokuuta 1904 amiraali Nasiba lähti merelle lippulaivansa Hatsusen sekä taistelulaivojen Shikishima ja Yashiman kanssa. Lisäksi osastoon kuului risteilijä Kasagi ja lähettialus Tatsuta. Laivojen tehtävänä oli vapauttaa japanilaisten saarto Port Arthurin ulkopuolella. 15. toukokuuta aamulla laivue saavutti kohtauspaikan ja jatkoi luoteeseen, kunnes se oli noin 15 mailia Port Arthurista. Tästä Nashiba päätti lähteä partioimaan idän kautta pohjoiseen ohi sataman suun. Tämä toi hänen laivueensa Venäjän keisarillisen laivaston miinalaiva Amurin laskemaan miinakenttään. Hatsuse ja Yashima osuivat miinoihin ja upposivat japanilaisten pahimmassa yksittäisessä laivastotapaturmassa Venäjän–Japanin sodan aikana.Brook 1999, s. 124. == Lähteet == * * === Viitteet === Luokka:Tyynenmeren hylyt Luokka:Fuji-luokan taistelulaivat Luokka:Armstrongin valmistamat alukset Luokka:Japanilaiset ensimmäisen maailmansodan taistelulaivat Luokka:Japanilaiset Venäjän–Japanin sodan taistelulaivat
Nitrokiss

Nitrokiss on vuonna 2003 perustettu tamperelainen rockyhtye. == Historia == Perustettu vuonna 2003. Bändi äänitti promo-EP:n Welcome to Nitroland vuonna 2004. Nitrokiss sai levytys- ja julkaisusopimuksen Pajula Recordsilta syksyllä 2006. Debyyttisingle ”Addiction” ilmestyi marraskuussa 2006. Se nousi Suomen singlelistalle parhaimmillaan sijalle 17. Nitrokissin debyyttialbumi Addicted To ilmestyi huhtikuussa 2007. Saman vuoden syksynä yhtye julkaisi vielä Tales from the pit-ep:n, joka kävi singlelistan sijalla 9. Kitaristi Miguelin lähdön jälkeen yhtye jatkoi nelihenkisenä ennen Tommi Strömbergin tuloa kitaraan. Yhtyeen sisäinen murros ja musiikillisten asioiden yhteisymmärrys käynnisti vihdoin myös toisen pitkäsoiton äänitykset. Ensimmäinen single ”Through With You” ilmestyi kesällä 2009 ja toinen ”Awake” tammikuussa 2010. Albumi Blindfolded julkaistiin 2010. == Jäsenet == * Durden – laulu, sanoitus * Jarkko – kitara * Kuikka Strömberg – kitara (2008–) * Make – basso * Davide – rummut === Entiset jäsenet === * Miguel – kitara (2003–2008) == Julkaisut == ===Studioalbumit=== * * === Singlet === * * * === EP:t === * * == Aiheesta muualla == * Nitrokissin viralliset kotisivut * Luokka:Suomalaiset rockyhtyeet
Kuntonyrkkeily

Kuntonyrkkeily on liikuntamuoto, jonka liikkeet ovat samoja kuin nyrkkeilyssä. Laji on kuitenkin puhtaasti liikunnallinen, eikä siinä otella toista vastaan, vaan sparrataan ja lyödään nyrkkeilysäkkiä tai pistehansikkaita. Alkujaan laji oli enemmän naisten kuin miesten suosiossa. Harrastajamäärät ovat kuitenkin tasoittuneet, ja mies- ja naispuolisia harrastajia on lähes yhtä paljon, yhteensä yli 20 000Nyrkkeilyliiton sivut . Lajin suosio perustuu selkä- ja niskalihaksia rentouttaviin liikeratoihin, jotka rentouttavat tehokkaasti kipeytyneitä lihaksia, ja lievittävät sen ansiosta myös niskasta lähtevää säteilevää päänsärkyä. Kuntonyrkkeily kehittää erityisesti hartia-, selkä-, ja pakaralihaksia. == Lähteet == Luokka:Nyrkkeily Luokka:Kuntoilu
Kevon luonnonpuisto

Kevon luonnonpuisto () on Pohjois-Lapissa Utsjoen alueella sijaitseva luonnonpuisto. Tämä Metsähallituksen hoidossa oleva alue on perustettu 1956, ja sen pinta-ala on noin 712 neliökilometriä. Puiston tarkoituksena on Kevon kanjonin ja ympäröivän tunturiluonnon suojelu. Luonnonpuiston keskeinen osa on yli 40 kilometriä pitkä ja paikoin lähes 80 metriä syvä kanjoni, jonka pohjalla virtaa Kevojoki. Ympärillä on tasaisempaa tunturiylänköä. Kanjonissa on useita putouksia, joista tunnetuin on komea Fiellu-putous yläjuoksulla. Luonnonpuistossa liikkuminen on sallittu vain kahta merkittyä reittiä pitkin. Kevon retkeilyreitti on 64 kilometriä pitkä, rotkoaluetta pitkin kulkeva reitti. Kuivin reitti on 78 kilometriä pitkä, tunturialueella kulkeva reitti. Molemmat reitit ovat melko vaikeakulkuisia, ja niihin sisältyy muun muassa useita kahluuylityksiä. Heti luonnonpuiston alueen vieressä on Turun yliopiston Lapin tutkimuslaitos Kevon tutkimusasema, josta käsin yliopisto on tehnyt alueella luonnontieteellistä tutkimusta vuodesta 1956. Tutkimusasema on Kevojärven Kevoniemessä lähellä Kevojoen suuta. == Eläimistö ja kasvisto == Puiston pesimälinnustoon kuuluvat muun muassa maakotka, piekana, sepelrastas ja tunturihaukka. Puistossa liikkuu myös karhuja. Kevon luonnonpuiston alueella kasvaa lukuisia harvinaisia kasveja, muun muassa suippohärkylä, myyränporras, pohjannoidanlukko, idänimarre, kaljukiviyrtti, keminpikkuängelmä, pahtahanhikki, ruijanpahtahanhikki, lettorikko, lapinesikko, kalliosirkunjyvä, metsänemä, pahtaketokeltto, ruijankissankäpälä, siroarnikki ja tunturivehniö.Lapin ympäristökeskuksen Kevon luonnonpuistoa käsittelevät sivut Monet lajeista ovat Suomessa rauhoitettuja ja uhanalaisia. == Kuvia Kevolta== Tiedosto:Fjellu waterfall 2010-08-02 a.JPG|Fiellun putous Tiedosto:Kevo Canyon.JPG|Kevon kanjoni Tiedosto:Wade across Kevojoki.jpg|Vaijerikahlaamo Kevon retkeilyreitillä Tiedosto:Kevo Autumn 2.JPG|Auringonlasku Tiedosto:Kevo Autumn 1.JPG|Ruska Tiedosto:Lapland landscape with green clouds.jpg|Suonsilmä == Lähteet == == Kirjallisuutta == * * == Aiheesta muualla == * Kevon luonnonpuiston www-sivut * Virtuaalikävely läpi Kevon luonnonpuiston * Kevon kanjoni retkeilijän näkökulmasta Retkipaikka.fi Luokka:Suomen luonnonpuistot Luokka:Utsjoen luonto Luokka:Suomen luonnonnähtävyydet Luokka:Lapin maakunnan luonnonsuojelualueet
Muanpiällinen helevetti

__NOTOC__ Muanpiällinen helevetti (kirjakielellä "maanpäällinen helvetti") on kuopiolaisen metalliyhtye Verjnuarmun ensimmäinen albumi, joka ilmestyi vuonna 2006. Albumi on laulettu savoksi. Se nousi Suomen virallisella albumilistalla seitsemännelle sijalle ja sitä on myyty noin 3500 kappaletta. Singleiksi levyltä on irrotettu kappaleet "Itkuvirsj´" sekä "Kurjuuvven valssi". ==Kappaleet== # # # # # # # # # # == Kokoonpano == === Yhtye === * Puijon Perkele – laulu ("piähoelaus") * Savon Surma – kitara ("surmakitara"), murinalaulu ("kuolonkorina") * Viitakemies – kitara ("murhakitara") * Woema – bassokitara ("säröpasso") * Musta Savo – rummut ("sotarummut"), murinalaulu ("kuolonkorina") === Vierailevat muusikot === * Savon Viina – kosketinsoittimet * Hietalan poeka – taustalaulu * Tommi ”Tuple” Salmela – taustalaulu * MC Raaka Pee – taustalaulu * Spellgoth – taustalaulu * Parta Savo – taustalaulu ("Vihankylyväjä") * Jäläkeläenen – kirkuminen ("Jäläkeläenen") === Tuotanto === * Petteri Ruotsalainen – tuottaja, äänittäjä * Janne Tolsa – tuottaja, äänittäjä * Kimmo Perkkiö – miksaaja, masteroija * Tarmo Luostarinen – kansikuva * Timo Kokko – kansikuva * Miia Maaninen – valokuvat == Arvostelut == * Imperiumi.net: Imperiumi.net: Levyarvio * The Metal Observer: 9/10The Metal Observer: Album review * Soundi: Soundi: Levyarvio == Lähteet == == Aiheesta muualla == * Yhtyeen kotisivu * * Luokka:Vuoden 2006 esikoisalbumit Luokka:Verjnuarmun albumit
Thaimaan valtionrautatiet

thumb|250px|Thaimaalainen dieselveturi. Thaimaan valtionrautatiet (, , lyh. SRT) on Thaimaan valtion omistama rautatieyhtiö, joka perustettiin vuonna 1890. SRT kuljettaa yli 50 miljoonaa matkustajaa vuositasolla. Vuonna 2005 Thaimaan valtionrautateiden verkosto oli 4070 km pitkä ja kokonaan metrin raideleveydellä oleva kapearaiteinen rautatie. Rautatieverkosto on melkein kokonaisuudessaan yksiraiteista, vaikkakin Bangkokin alueella tärkeimmät raiteet ovat kaksi- tai useampiraiteisia. == Historia == Thaimaan valtionrautatiet perustettiin vuonna 1890 nimellä Royal Siamese Railway (RSR). Perustettaessa rautatielaitos jaettiin kahteen osastoon, pohjoiseen ja eteläiseen rautatiehen, jotka yhdistettiin 5. kesäkuuta 1917. Operatiivinen johto ja suuri osa päällystöstä olivat alkuvaiheessa eurooppalaisia. Koillisen radan ensimmäinen rautatieosuus Bangkokista Ayutthayaan, pituudeltaan 71 km, aloitettiin 1891 ja saatettiin päätökseen 26. maaliskuuta 1894. Thonburi - Phetchaburi -linja (150 km), josta tuli myöhemmin eteläinen rata (Southern Line), avattiin 19. kesäkuuta 1903. Pohjoinen rata rakennettiin alun perin normaaliraideleveydellä, mutta 1920 maassa aloitettiin siirtyminen kapearaiteiseen järjestelmään naapurivaltioiden Malesian, Burman ja Kambodžan mukaisesti, mikä toteutettiin koko valtakunnassa seuraavan kymmenen vuoden kuluessa. Kuninkaallinen Siamin rautatiet muutti nimensä nykyiseksi Thaimaan valtionrautatieksi 1. heinäkuuta 1951. == Verkosto == Thaimaan valtionrautateillä on henkilöliikennettä seuraavilla reiteillä: === Pohjoinen rata === * Bangkok - Ayutthaya - Lopburi - Nakhon Sawan - Phitsanulok - Lampang - Chiang Mai === Koillinen rata === * Bangkok - Ayutthaya - Nakhon Ratchasima - Khon Kaen - Udon Thani - Nong Khai * Bangkok - Ayutthaya - Nakhon Ratchasima - Buriram - Si Sa Ket - Ubon Ratchathani === Itäinen rata === * Bangkok - Chachoengsao - Aranyaprathet * Bangkok - Chachoengsao - Pattaya === Eteläinen rata === * Bangkok - Nakhon Pathom - Hua Hin - Surat Thani - Hat Yai - Butterworth (Malesia) * Bangkok - Nakhon Pathom - Hua Hin - Surat Thani - Hat Yai - Sungai Kolok * Bangkok - Nakhon Pathom - Hua Hin - Surat Thani - Thung Song - Nakhon Si Thammarat * Bangkok - Nakhon Pathom - Hua Hin - Surat Thani - Thung Song - Kantang * Bangkok - Nakhon Pathom - Kanchanaburi - Nam Tok == Aiheesta muualla == *Thaimaan valtionrautateiden viralliset sivut *2Bangkok.com: Thaimaan rautatiet Luokka:Thaimaan rautatieliikenne Luokka:Rautatieyhtiöt Luokka:Thaimaalaiset yritykset
Arthur Lee

Arthur Lee (7. maaliskuuta 1945 Memphis, Tennessee – 3. elokuuta 2006 Memphis, Tennessee) oli yhdysvaltalainen muusikko. Hän tuli tunnetuksi yhtyeestä Love, jonka Forever Changes -albumi vuodelta 1967 on yhtyeen tunnetuin. Lee oli yksi Yhdysvaltojen länsirannikon psykedeelisen musiikin vaikuttajista 1960-luvulla. Lee kuoli 3. elokuuta 2006 leukemiaan Memphisissä. ==Sooloalbumit== *Vindicator (1972) *Black Beauty (1973) *Arthur Lee EP (1977) *Arthur Lee (1981) == Lähteet == ==Aiheesta muualla== * Arthur Leen muistokirjoitus Helsingin Sanomissa Luokka:Yhdysvaltalaiset muusikot Luokka:Vuonna 1945 syntyneet Luokka:Vuonna 2006 kuolleet
Turun Kauppakorkeakouluseura

Turun Kauppakorkeakouluseura on vuonna 1970 perustettu rekisteröity yhdistys, jonka tarkoituksena on toimia yhdyssiteenä Turun kauppakorkeakoulun ja elinkeinoelämän välillä. Sen toiminnan tarkoituksena on tehdä tunnetuksi Turun kauppakorkeakoulua ja tukea tieteellistä tutkimusta sekä avustaa korkeakoulun väitöskirjarahastoa, nuorten opiskelijoiden kansainvälisiä opintoja ja korkeakoulun henkilöstön ammatillista jatkokoulutusta. Turun kauppakorkeakouluseura järjestää myös juhlia kuten Vapun Vauhdinotto ja Merkuriuksen Karnevaalit. == Aiheesta muualla == *Turun Kauppakorkeakouluseura Luokka:Suomalaiset ainejärjestöt ja killat
Wilhelm Schickard

Wilhelm Schickard (22. huhtikuuta 1592 Herrenberg - 23\. lokakuuta 1635 Tübingen) oli Tübingenin yliopiston professori. Schickard rakensi vuonna 1623 ensimmäisen mekaanisen laskukoneen. == Aiheesta muualla == Luokka:Tietotekniikan kehittäjät Luokka:Saksalaiset professorit Luokka:Vuonna 1592 syntyneet Luokka:Vuonna 1635 kuolleet
Messier 56

M56 on pallomainen tähtijoukko Lyyran tähdistössä. Sijainti on suunnilleen Beta Cygni (Albireo) ja Gamma Lyrae -tähtien puolivälissä. Se on himmeimpiä Messierin luettelon pallomaisista tähtijoukoista. M56 on noin 32 900 valovuoden etäisyydellä Maasta ja noin 85 valovuotta halkaisijaltaan. Näennäinen halkaisija on noin 8,8 kaariminuuttia. Tähtijoukon löysi Charles Messier vuonna 1779. Tähtijoukosta on löydetty noin 12 muuttuvaa tähteä. == Lähteet == * www.seds.org === Viitteet === M056 056 6779
Wendtin talo

Wendtin talo oli Gustaf Estlanderin piirtämä rakennus Helsingin Siltasaaressa, Hakaniementorin laidalla. Se valmistui vuonna 1903. Talo sai nimensä isännöitsijänsä Carl Viktor Alexander von Wendtin mukaan. Talossa asui vaurasta väkeä palvelijoineen, vaikka se sijaitsikin työ­väen kaupungin­osassa Pitkänsillan takana. Kansallis-Osake-Pankki osti 1960-luvun alussa kaikki korttelin tontit ja rakennukset. Tontilla oli paljon hyödyntämätöntä rakennusoikeutta, mikä teki alueesta erittäin kiinnostavan sijoitus­kohteen. Tontti­kauppojen jälkeen pankki järjesti korttelin suunnittelusta kutsu­kilpailun, jonka lähtö­kohtana oli kaikkien vanhojen talojen purku. Arkkitehti­kilpailuun kutsuttiin mukaan sen ajan tunnetuimpiin arkkitehteihin kuuluneet Aarne Ervi ja arkkitehti­pariskunta Kaija ja Heikki Siren, jotka myöhemmin voittivat arkkitehti­kilpailun. Koko kortteli, jolla tuolloin sijaitsi Wendtin talon lisäksi toinen jugendtalo sekä muutama puu­talo, purettiin 1960-luvun alussa. Tontille rakennettiin Ympyrätalo, joka valmistui 1968. == Kuvagalleria == Hakaniementori, Helsinki 1961.jpg|Hakaniementori vuonna 1961. Keskellä näkyy Wendtin talo. == Lähteet == * === Viitteet === Luokka:Hakaniemi Luokka:Helsingin entiset rakennukset ja rakennelmat
TAAG Angola Airlines

TAAG Angola Airlines (port. Linhas Aéreas de Angola) Angolan kansallinen lentoyhtiö. Luandassa pääkonttoriansa pitävä yhtiöllä on laaja kotimaan verkosto ja se lentää eri puolille Afrikkaa, Eurooppa sekä Etelä-Amerikkaa. South African Airwaysin tapaan, TAAG on ollut yksi harvoista Saharan eteläpuolisista voitollisista lentoyhtiöistä. Yhtiö on Angolan valtion täysin omistama ja omistaa täysin tytäryhtiönsä Angola Air Charterin. == Laivasto== Heinäkuussa 2016: * 4 Boeing 737-700 * 1 Boeing 737-700QC * 3 Boeing 777-200ER * 4 Boeing 777-300ER (1 tilauksessa) == Lähteet == == Aiheesta muualla == Luokka:Angolalaiset lentoyhtiöt Luokka:Kansalliset lentoyhtiöt
Kulula.com

Kulula.com oli eteläafrikkalainen halpalentoyhtiö, joka lensi maan sisäisiä lentoja. Se perustettiin heinäkuussa 2001 ja aloitti toimintansa elokuussa 2001. Yhtiö oli eteläafrikkalaisen Comair Limitedin tytäryhtiö. Yhtiö ajautui taloudellisiin vaikeuksiin erityisesti koronaviruspandemian vuoksi ja se lopetti toimintansa samaan aikaan emoyhtiönsä kanssa kesäkuussa 2022. == Laivasto == Kulula.comin laivastoon kuului heinäkuussa 2021 yhdeksän lentokonetta. * 1 Boeing 737-400 * 8 Boeing 737-800 == Lähteet == ==Aiheesta muualla== * Kulula.com Luokka:Entiset eteläafrikkalaiset lentoyhtiöt Luokka:Halpalentoyhtiöt
Efektiivinen korko

Efektiivinen korko tai sisäinen korko (IRR) on laajasti käytetty menetelmä eri investointivaihtoehtojen välisessä vertailussa. ==Efektiivisen koron määritelmä== Efektiivinen korko (IRR = Internal Rate of Return) on se korko, jolla diskontattujen kassavirtojen nykyarvojen summa on nolla. Matemaattisesti esitettynä yhtälö on seuraava: \sum_{i=1}^n\frac{PV_i}{(1+r)^i}=0 PV = kassatapahtuman suuruus i = kassatapahtuman ajankohta r = efektiivinen korko. ==Efektiiviseen korkoon vaikuttavat tekijät== Efektiiviseen korkoon vaikuttavat seuraavat tekijät: * kassatapahtumien ajankohta * kassatapahtumien summat. Jos esimerkiksi minkä tahansa luottoon liittyvän tapahtuman summa tai ajankohta muuttuu, on efektiivinen korko aina laskettava uudestaan. Kassatapahtumien ajankohdat voidaan sopia eri osapuolten välillä tai ne voidaan olettaa. Kuitenkin mitä pitemmälle tulevaisuuteen tapahtumat ajoittuvat, sitä suurempi on niiden toteutumiseen liittyvä epävarmuus. Kassatapahtumien suuruutta voidaan säädellä eri parametrein (luoton/sijoituksen suuruus, korko, lyhennystapa, käsittelypalkkiot, osingot yms.) tai niiden suuruus voidaan olettaa (sijoitusten realisointiaika ja -hinta yms.). ==Efektiivisen koron rajoitteet== Efektiivinen korko ei sisällä kaikkea rahan sijoituksessa tai lainauksessa tarvittavaa tietoa. Se kuvaa ainoastaan tietyn aikataulun toteutumiselle oletetun rahoitusoperaation sisäisen koron, jossa palautuvat varat oletetaan sijoitettavan edelleen efektiivisellä korolla (mikä pitkällä sijoitushorisontilla ei aina ole realistinen arvio). Efektiivinen korko ei ota huomioon seuraavia ominaisuuksia: *sijoituksen / lainauksen volyymia (esimerkiksi tuhannen ja miljoonan euron samoilla parametreilla tapahtuvan sijoituksen efektiivinen korko on sama *rahan kiertoaikaan ja jälleensijoitukseen liittyviä mahdollisuuksia ja uhkia. ==Katso myös== *Efektiivinen tuotto *Modifioitu efektiivinen korko *Nimelliskorko *Nykyarvo *Todellinen vuosikorko Luokka:Rahoitusmatematiikka Luokka:Seulonnan keskeiset artikkelit Luokka:Korko
TACV

Cabo Verde Airlines on Kap Verden kansallinen lentoyhtiö, joka perustettiin 1958. TACV on lyhenne sanoista "Transportes Aéreos de Cabo Verde". == Laivasto == Cabo Verde Airlinesin laivasto koostui seuraavasti toukokuussa 2019. Keski- ikä 26 vuotta. * 1 kpl Boeing 757-200 == Lähteet == ==Aiheesta muualla== *Cabo Verde Airlines Luokka:Kapverdeläiset lentoyhtiöt Luokka:Kansalliset lentoyhtiöt
LAM Mozambique Airlines

LAM Mozambique Airlines (Linhas Aéreas de Moçambique) on Mosambikin kansallinen lentoyhtiö. LAMilla on kansainvälisiä kohteita Keniassa, Portugalissa, Etelä-Afrikassa, Tansaniassa ja Zimbabwessa. == Laivasto == Heinäkuussa 2021 LAM Mozambique Airlinesin laivastoon kuului neljä lentokonetta, joiden keski-ikä oli 14,5 vuotta. * 2 Boeing 737-700 * Bombardier Dash 8-Q400 (1 tulossa käyttöön) * 2 Embraer 190AR == Lähteet == == Aiheesta muualla == * LAM Mozambique Airlines Luokka:Mosambikilaiset lentoyhtiöt Luokka:Kansalliset lentoyhtiöt
Seuraava jääkausi

Seuraava jääkausi alkaa, kun nykyinen, kymmenisen tuhatta vuotta kestänyt holoseenin lämpökausi päättyy ja mannerjäätiköt alkavat jälleen laajentua. Maapallon jaksolliset kiertoliikkeen ja akselikallistuman vaihtelu ovat noin 50 000 vuoden kuluttua tasolla, joka on aiemmin riittänyt jääkauden laukaisemiseen. Nykyinen ihmisen aiheuttama ilmaston lämpeneminen aiheuttaa kuitenkin sen, ettei seuraavaa jääkautta arvella tulevan ainakaan 100 000 vuoteen. Seuraavan jääkauden aikana iso osa maapallosta säilyisi edelleen elinkelpoisena. Pohjois-Eurooppa ja Pohjois-Amerikka peittyisivät jälleen mannerjäätiköiden alle, vähän niiden eteläpuolella olisi hyytävät ilmasto- olot, ja koko maapallo kuivuisi huomattavasti. Maatalouden tuotanto vähenisi maailmanlaajuisesti huomattavasti, minkä seurauksena maapallo ei kykenisi elättämään lämpökauden aikaisen suuruista ihmisväestöä. Seuraavan jääkauden alkaminen riippuu paljon Auringon säteilyn voimakkuudesta, joka vaihtelee niin sanottujen Milankovićin jaksojen mukaisesti. Myös ilmakehän hiilidioksidipitoisuus vaikuttaa asiaan. Maapallo on jo tuhansien vuosien ajan ollut matkalla kohti uutta säteilyminimiä, jonka pohjalukema saavutetaan noin tuhannen vuoden kuluttua. 1970-luvulla oletettiinkin, että tämä johtaisi uuden jääkauden alkamiseen. Maapallon ratavaihtelu on kuitenkin nyt sellaisessa vaiheessa, että Milankovićin jaksojen ilmastovaikutukset ovat poikkeuksellisen lieviä, ja Auringon säteilyvoimakkuuden nousut ja laskut aiempaa vaimeampia. Maapallon seuraava säteilyminimi onkin paljon lievempi kuin se, joka laukaisi viimeisen jääkauden. Tämän vuoksi sen ei enää nykyisin uskota riittävän uuteen jääkauteen edes huomioimatta ihmisen vaikutusta ilmastoon. 15 000–20 000 vuoden kuluttua saavutetaan jälleen säteilyminimi, mutta tämäkin jää lieväksi. Seuraavan kerran maapallon säteilyminimi laskee aiempien jääkausien aloittaneiden säteilyminimien tasolle vasta aikaisintaan noin 50 000 vuoden kuluttua. Silloinkin ihmisen toiminta ilmakehän hiilidioksidipitoisuuden kasvattamisessa voi olla aiheuttanut sen, että jääkauden alkaminen viivästyy entisestään. Vuonna 2016 joukko saksalaistutkijoita esitti, että jo alle kahden lämpöasteen nousuun maapallolla johtava maltillinen hiilidioksidipitoisuuden nousu aiheuttaisi sen, että uutta jääkautta ei tulisi ainakaan 100 000 vuoteen. Tämä vastaa 1 000–1 500 gigatonnin hiilimäärän vapautumista ilmakehään. Vastaavasti jos ilmakehään vapautuisi 5 000 gigatonnia hiiltä hiilidioksidin muodossa, uutta jääkautta ei tulisi 500 000 vuoteen. == Lähteet == Luokka:Jääkaudet